Publication: Magyar Közlöny
Issue: MK-2008-38 (Year: 2008, Number: 38)
Era: 2004-2010
Section: az elektronikus aláírásról szóló 2001. évi XXXV. törvényben meghatározottak szerint kell megtenni, ezért az interneten történõ adatszolgáltatásra csak annak van lehetõsége, aki rendelkezik hiteles elektronikus aláírással.
Paragraph Index: 580

az elektronikus aláírásról szóló 2001. évi XXXV. törvényben meghatározottak szerint kell megtenni, ezért az interneten történõ adatszolgáltatásra csak annak van lehetõsége, aki rendelkezik hiteles elektronikus aláírással. Az adatlapokon a környezetvédelmi felügyelõség által meghatározott környezetvédelmi azonosítók (KÜJ, KTJ) feltüntetése minden esetben kötelezõ! A nyomtatvány formájú adatlapot, kézzel történõ kitöltés esetén olvashatóan, nyomtatott nagybetûvel, tintával kell kitölteni, de azok írógéppel is kitölthetõek. A számokat tartalmazó mezõket, vezetõ nulla nélkül, a szöveges (karakteres) mezõket balra ütköztetve kell kitölteni. A mennyiségi adatokat (az E-PTRT lap kivételével) kg-ra kerekítve kell megadni. A szám értékeket a kódkockákban jobbra igazítva, értékhelyesen kell feltüntetni. A ki nem töltött adat és szöveges mezõknél áthúzással ( ) kell jelölni a kitöltetlenséget. A nyomtatványokon javítás csak úgy alkalmazható, hogy azt a kitöltõ szignálja és pecséttel látja el minden egyes javítás mellett. A Borítólap kivételével – amennyiben az egyes adatlapokon a rendelkezésre álló hely kevésnek bizonyul –, szükség szerint további lapokon folytatható az adatszolgáltatás. A folytató lapok jellemzõje, hogy a fejlécben szereplõ adatok minden esetben szigorúan meg kell, hogy egyezzenek, azok csak az oldalszám megjelölésében különbözhetnek. Folytató lap kitöltése esetén az elsõ lap mindig 1. oldalszámmal kezdõdjék, és az ehhez tartozó folytató lapok oldalszáma folyamatosan növekvõ legyen. Ha az adatlap csak egy oldalból áll, akkor ezen is fel kell tüntetni az 1. oldalszámot. A fejlécben különbözõ adatokat tartalmazó adatlapokra (különbözõ hulladékokra, illetve kezelési tevékenységekre) nem használható folyamatos sorszámozás, az oldalszámot minden újabb típus esetén újra kell kezdeni. Amennyiben folytató lapok alkalmazására került sor, akkor az összesítéseket az utolsó lapon kell szerepeltetni. Valamely telephely üzemeltetõjének (adatszolgáltatójának) megváltozása esetén a „régi” üzemeltetõ (adatszolgáltató) köteles az átadásig keletkezett minden adatszolgáltatás másolatát az új üzemeltetõnek (adatszolgáltatónak) átadni. Az új üzemeltetõ (adatszolgáltató) minden adatszolgáltatásnál köteles a már kiadott KTJ számra hivatkozni. Tulajdonos vagy üzemeltetõ évközi változása esetén az elõzõ tulajdonosnak is alá kell írnia a Borítólapot, ha ez nem lehetséges, akkor mellékelni kell az adásvételi vagy bérleti szerzõdés másolatát. A Borítólap kivételével az egyes adatlapokon a kipontozott helyek általában a megnevezések feltüntetésére szolgálnak. Amennyiben a rendelkezésre álló hely kevésnek bizonyul, akkor rövidítéseket is lehet használni, mert ezek a megnevezések alapvetõen a hozzájuk tartozó kódszámok szemrevételezéssel történõ ellenõrzését hivatottak biztosítani, számítógépes feldolgozásra nem kerülnek. Az adatlapok kitöltésével összefüggésben lényeges tudni, hogy a hulladék kód, illetõleg a TEÁOR-szám esetén a fõcsoport/csoport/alcsoport szintet is jelölve kell megadni az adatokat. Pl. a hulladékkódok esetén nem elegendõ a 01. fõcsoport (Ásványok kutatásából, bányászatából, kõfejtésbõl, fizikai és kémiai kezelésébõl származó hulladékok), vagy 01 01. alcsoport (ásványok bányászatból származó hulladékok) kódok feltüntetése, ha fémtartalmú ásványok bányászatából származó hulladékról (01 01 01) van szó. Pl. baromfitenyésztés esetén (TEÁOR=0124) nem elegendõ a 01 (mezõgazdaság, vadgazdálkodás) fõcsoport, vagy a 012 (állattenyésztés) csoport megadása. Amennyiben több hulladékra vonatkozóan küldenek nyomtatvány formájú adatlapot, abban az esetben adatlap-típusonként, hulladékkód szerint növekvõ sorrendbe kell azokat rendezni.

Source: https://magyarkozlony.hu/hivatalos-lapok/f9ab1de74cdf2f6b7f9c33af3b1f5fc7127688be/dokumentumok/8232f5b759cb8bc21933a5ca492a3fcfd9df7621/letoltes